cyanic-selkie/wikianc huggingface dataset:
โลตัส เอ็กซิจ
Lotus Exige Sport 380 (2016-ปัจจุบัน)
ด้วยน้ำหนักตัวถังที่เบาเพียง 1,110 กก. น้อยกว่ารุ่นเอ็กซ์ซีจ สปอร์ต 350 เกือบ 30 กก. ทำให้อัตราเร่งของเอ็กซ์ซีจ สปอร์ต 380 สามารถทะยานจาก 0-96 กม.ต่อชม. ได้ภายใน 3.5 วินาทีหรือ 0-100 กม.ต่อชม. ได้ภายใน 3.7 วินาทีซึ่งแรงระดับซูเปอร์คาร์
โลตัสชี้ว่า น้ำหนักตัวถังที่ลดลงทำให้ศูนย์ถ่วงรถต่ำลงด้วย สมรรถนะการควบคุมจึงมีความเฉียบคมมากยิ่งขึ้น แรงกดของตัวรถจะมากถึง 140 กก. ขณะขับขี่ด้วยความเร็วสูงสุด 286 กม.ต่อชม. ระบบส่งกำลังเป็นเกียร์ธรรมดา 6 สปีดเป็นอุปกรณ์มาตรฐาน แต่ก็มีอ็อปชั่นเสริมคือเกียร์อัตโนมัติแบบ 6 สปีดที่เปลี่ยนได้ด้วยแป้นอะลูมิเนียมฟอร์จ ช่วงล่างเป็นแบบปรับได้ และเสริมเหล็กกันโคลงของไอบัค
Lotus Exige Cup 430 (2017-ปัจจุบัน)
โลตัสยังคงพัฒนารถรุ่นพิเศษอย่างต่อเนื่อง ล่าสุดเผยโฉมเอ็กซ์ซีจ คัพ 430 (Lotus Exige Cup 430) พร้อมกับประกาศว่านี่คือรถสปอร์ตที่เร็วที่สุดของแบรนด์
โลตัสระบุว่า เอ็กซ์ซีจ คัพ 430 ทำอัตราเร่ง 0-96 กม.ต่อชม. ได้ภายใน 3.2 วินาที ความเร็วสูงสุดประมาณ 290 กม.ต่อชม.
ชิ้นส่วนตัวถังส่วนใหญ่ทำจากคาร์บอนไฟเบอร์เพื่อลดน้ำหนัก พร้อมแอโรพาร์ทคาร์บอนไฟเบอร์ทั้งสปอยเลอร์หน้า แผงรีดอากาศดิฟฟิวเซอร์ และสปอยเลอร์หลัง สามารถสร้างแรงกดได้ถึง 220 กก. เลยทีเดียว
Lotus Exige Sport 410 (2018-ปัจจุบัน)
ในโอกาสที่ Exige มีอายุครบ 20 ปี ทาง Lotus จึงตัดสินใจทำ Exige รุ่นพิเศษชื่อ Exige Sport 410 20th Anniversary ออกมา โดยที่มีทั้งภายนอกและภายในของรถซึ่งย้อนไปถึง Exige Series 1 เมื่อปี 2000 ไม่ว่าจะเป็นสีของตัวรถ ช่องดักอากาศด้านข้าง สปอยเลอร์หลัง รวมไปถึงแผ่นป้องกันหินกระเด็นที่บริเวณล้อหลังของรถ
Lotus Exige รุ่นพิเศษครบ 20 ปีนอกจากจะมาพร้อมกับสัญลักษณ์ 20 เพื่อบ่งบอกความพิเศษที่ภายนอกของรถแล้ว ยังมาพร้อมกับสีคลาสสิกภายนอกดั้งเดิมของ Exige ให้เลือกทั้งสีส้ม Chrome Orange, สีแดง Calypso Red และสีฟ้า Laser Blue รวมไปถึงยังมีสีเหลือง Saffron Yellow เพื่อเป็นการระลึกกถึงสีเหลือง Norfolk Mustard เดิม สีเงิน Arctic Silver และสีดำ Motorsport Black
Lotus Exige Sport 390, Sport 420, Cup 430 Final Edition (2021-ปัจจุบัน)
ทาง Lotus ได้ประกาศอย่างเป็นทางการออกมาว่าปีนี้จะมีการผลิตรถสปอร์ต 3 รุ่นของตนคือ Elise, Exige และ Evora เป็นปีสุดท้าย ทางผู้ผลิตรถสปอร์ตจากสหราชอาณาจักรจึงเตรียมบอกลา Elise และ Exige ด้วยรุ่นพิเศษในชื่อ Final Edition ก่อนที่จะเตรียมเปิดทางให้กับการผลิตรถสปอร์ตรุ่นใหม่ในช่วงปลายปีนี้
3 รุ่นของ Lotus Exige Final Edition มี Sport 390, Sport 420 และ Cup 430 ซึ่งรุ่นแรกใช้เครื่องยนต์ V6 3.5 ลิตร ซุเปอร์ชาร์จ 397 แรงม้า โดยทางผู้ผลิตระบุว่ารถสปอร์ตรุ่นนี้ของตนมีน้ำหนักเพียง 1,138 กิโลกรัม และใช้เวลา 3.7 วินาทีเพื่อทำความเร็วจาก 0-96 กม./ชม. ในขณะที่ความเร็วสูงสุดอยู่ที่ 276 กม./ชม.
สำหรับ Exige Sport 420 Final Edition มีกำลัง 420 แรงม้า แรงบิดสูงสุด 427 นิวตัน-เมตร และเป็นรุ่นที่เร็วที่สุดของ Exige ด้วยการมีความเร็วสูงสุด 289 กม./ชม. และใช้เวลา 3.3 วินาทีเพื่อทำความเร็วจาก 0-96 กม./ชม. นอกจากนี้ยังมาพร้อมกับโช๊กปรับได้ 3-way ล้อฟอร์จน้ำหนักเบา เบรก AP Racing และรวมทั้งอุปกรร์มาตรฐานอื่นๆ กันโคลงหน้า-หลังปรับได้ Eibach ล้ออัลลอยฟอร์จน้ำหนักเบา 10 ก้านขนาด 17 นิ้วที่ด้านหน้าและ 18 นิ้วที่ด้านหลัง
ในขณะที่ Exige Cup 430 Final Edition ซึ่งเป็นรุ่นท็อปสุดมาพร้อมกับกำลัง 430 แรงม้าจากเครื่องยนต์ V6 ซุเปอร์ชาร์จ พร้อมกับชุดแอโรคิตที่ดุดันขึ้นสร้างแรงกดได้สูงสุดถึง 171 กิโลกรัม ใช้เวลา 3.2 วินาทีเพื่อทำความเร็วจาก 0-96 กม./ชม. ส่วนความเร็วสูงสุดอยู่ที่ 280 กม./ชม. นอกจากนี้ Exige Cup 430 Final Edition ทุกคันจะมาพร้อมกับการคาร์บอนไฟเบอร์เกรดมอเตอร์สปอร์ตทั้งที่ Splitter หน้า แผงด้านหน้ารถ หลังคา บริเวณรอบ Diffuser หลัง ช่องดักอากาศที่ใหญ่ขึ้น ประตูท้ายแบบชิ้นเดียว และสปอยเลอร์หลังจากรถแข่ง รวมไปถึงมีอุปกรณ์มาตรฐานอื่นๆ ของรถเหมือนกับ Exige Cup 420 Final Edition อย่างโช๊ก Nitron กันโคลงหน้าและหลังปรับได้จาก Eibach ยาง Michelin Pilot Sport Cup 2 ระบบเบรก AP Racing 4 ลูกสูบ พร้อมด้วยระบบท่อไอเสียไทเทเนียมที่ช่วยให้การระบายไอเสียดีขึ้น
เฮนเนสซี เวนอม จีที
เฮนเนสซีเพอร์ฟอร์แมนซ์เอนจีเนียริง บริษัททำเครื่องยนตร์สัญชาติอเมริกา ได้ใช้โครงถังของรถไปผลิตเป็นรถสปอร์ตใช้ชื่อว่า "เฮนเนสซี เวนอม จีที" โดยมีการปรับปรุงและพัฒนาเพิ่มกว่าตัวโครงถังเดิม เช่น เพิ่มความยาวรถและช่วงฐาน เป็นต้น
พ.ศ. 2504
พุทธศักราช 2504 ตรงกับปีคริสต์ศักราช 1961 เป็นปีปกติสุรทินที่วันแรกเป็นวันอาทิตย์ตามปฏิทินเกรกอเรียน และเป็น
นกกระเรียนเนินทราย
นกกระเรียนเนินทราย (Sandhill Crane) เป็นนกกระเรียนขนาดใหญ่ของทวีปอเมริกาเหนือและทางตะวันออกเฉียงเหนือของไซบีเรีย ชื่อมาจากถิ่นอาศัยที่แม่น้ำแพลท (Platte River) บนริมเนินทรายของรัฐเนแบรสกาในอเมริกาตะวันตกกลาง ซึ่งเป็นบริเวณที่นกกระเรียนเนินทรายเล็ก (Grus canadensis canadensis) มากถึง 450,000 ตัวอพยพมาที่นี่เป็นประจำทุกปี
เรเวน (นักมวยปล้ำ)
สก๊อตต์ แอนโธนี เลวี เกิดวันที่ 8 กันยายน ค.ศ. 1964 ในนามบนสังเวียนมวยปล้ำ เรเวน เป็นนักมวยปล้ำอาชีพและนักแสดงชาวอเมริกัน สังกัดสมาคม ECW TNA WCW และWWE อดีดแชมป์โลก ECW และแชมป์โลกเฮฟวี่เวท NWA และแชมป์ยูเอสของ WCW และแชมป์ฮาร์ดคอร์ WWF/E
สมาคมฟุตบอลแอนทีกาและบาร์บิวดา
สมาคมฟุตบอลแอนทีกาและบาร์บิวดา (Antigua and Barbuda Football Association) เป็นหน่วยงานที่กำกับดูแลฟุตบอลในประเทศแอนทีกาและบาร์บิวดา มีสำนักงานใหญ่ตั้งอยู่ที่เซนต์จอนส์ ก่อตั้งขึ้นเมื่อปี พ.ศ. 2471 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศแอนทีกาและบาร์บิวดารวมถึงฟุตบอลทีมชาติแอนทีกาและบาร์บิวดา
สันทราย
สันทราย อาจหมายถึง
เดอะ วูล์ฟเวอรีน
เดอะวูล์ฟเวอรีน (The Wolverine) เป็นภาพยนตร์ซูเปอร์ฮีโรอเมริกัน-ออสเตรเลียนในปี 2013 โดยสร้างมาจากตัวละครในมาร์เวลคอมิกส์ วูล์ฟเวอรีน ออกฉายครั้งแรกในโรงภาพยนตร์เมื่อวันที่ 24 กรกฎาคม ค.ศ. 2013 ในตลาดต่างประเทศ 25 กรกฎาคม ค.ศ. 2013 ในประเทศออสเตรเลีย 26 กรกฎาคม ค.ศ. 2013 ในประเทศสหรัฐอเมริกา
การเปิดตัว
เดอะวูล์ฟเวอรีน ได้รับการเปิดตัวที่โรงภาพยนตร์ในระบบ 2 มิติ และ 3 มิติ ณ วันที่ 24 กรกฎาคม ค.ศ. 2013 ในตลาดต่างประเทศ และเมื่อวันที่ 25 กรกฎาคม ค.ศ. 2013 ในประเทศออสเตรเลีย ภาพยนตร์ชุดนี้จะได้รับการเปิดตัว ณ วันที่ 26 กรกฎาคม ค.ศ. 2013 ในสหรัฐอเมริกาและประเทศอินเดีย ภาพยนตร์ชุดนี้ได้รับการจำหน่ายโดยทเวนตี้ เซ็นจูรี่ ฟ็อกซ์ และใช้ชื่อในเวอร์ชันภาษาสเปนกับอดีตสหภาพโซเวียตว่า วูล์ฟเวอรีน: อิมมอร์ทัล
การตอบรับ
ณ วันที่ 25 กรกฎาคม ค.ศ. 2013 ภาพยนตร์ชุดนี้ได้รับความเห็นจากนักวิจารณ์โดยทั่วไปในเชิงบวก ผลรวมวิจารณ์ภาพยนตร์จากเว็บไซต์รอตเทนโตเมโตแสดงความเห็นในเชิงบวก 73 เปอร์เซ็นต์โดยอิงจาก 60 ความคิดเห็น ซึ่งมีค่าเฉลี่ยคะแนนที่ 6.6 เต็ม 10 โดยฉันทามติทางเว็บไซต์ได้แสดงความเห็นว่า "แม้อาจต้องทนต่อความแปลกจากการ์ตูนรูปแบบเดิม แต่วูล์ฟเวอรีนก็เป็นหนึ่งในภาพยนตร์ที่ยึดตามหนังสือการ์ตูนได้โดยรักษาความบันเทิงให้แก่ผู้ชมไว้อย่างประจวบเหมาะ ซึ่งไม่ใช่เพียงความสำเร็จเล็ก ๆ เมื่อพิจารณาถึงลักษณะความเป็นภาพยนตร์ที่หนักแน่น" โดยทางเว็บไซต์ได้แสดงรายการตอบรับของผู้ชมในเชิงบวกที่ 86 เปอร์เซ็นต์ ด้วยคะแนนเฉลี่ย 4.3 เต็ม 5 ปัจจุบันภาพยนตร์ชุดนี้ได้รับคะแนนที่ 54 เต็ม 100 จากการรวบรวมของเว็บไซต์เมตาคริติก
การเข้าฉายในประเทศไทย
ภาพยนตร์ เดอะวูล์ฟเวอรีน เข้าฉายในประเทศไทยวันที่ 25 กรกฎาคม พ.ศ. 2556 ก่อนฉายใน ประเทศสหรัฐอเมริกา
ประเทศอาเซอร์ไบจานในโอลิมปิกฤดูร้อน 2012
ประเทศอาเซอร์ไบจาน เข้าร่วมแข่งขันกีฬาโอลิมปิกฤดูร้อน ครั้งที่ 30 ค.ศ. 2012 (พ.ศ. 2555) ที่กรุงลอนดอน สหราชอาณาจักร ระหว่างวันที่ 27 กรกฎาคม - 12 สิงหาคม พ.ศ. 2555 คณะกรรมการโอลิมปิกแห่งชาติอาเซอร์ไบจานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 53 คนใน 14 ชนิดกีฬา ผลการแข่งขันครั้งนี้ประเทศอาเซอร์ไบจานได้รับเหรียญรางวัลได้แก่ 2 เหรียญทอง 2 เหรียญเงิน และ 5 เหรียญทองแดง รวมทั้งหมด 9 เหรียญ
กรีฑา
ผลการแข่งขันดังนี้ :
คาร์ล วิลเฮ็ล์ม เชเลอ
คาร์ล วิลเฮ็ล์ม เชเลอ (Carl Wilhelm Scheele; 9 ธันวาคม ค.ศ. 1742 – 21 พฤษภาคม ค.ศ. 1786) เป็นนักเคมีและเภสัชกรชาวเยอรมัน-สวีเดน ผู้ได้รับฉายา "เชเลอผู้อาภัพ" จากนักเขียน ไอแซค อสิมอฟ จากการค้นพบทางเคมีหลายอย่างแต่ไม่ได้รับการยกย่องในช่วงชีวิตของเขา เชเลอเป็นผู้ค้นพบธาตุออกซิเจน, คลอรีน, ทังสเตน และสารประกอบอินทรีย์อื่น ๆ เช่น กรดยูริก, กรดแล็กติก, กรดออกซาลิก และ กลีเซอรอล
หลังจากนั้น เชเลอก็ไปทำงานร่วมกับอาจารย์ที่มหาวิทยาลัยลุนด์และเดินทางไปที่สต็อกโฮล์มเพื่อรับตำแหน่งศาสตราจารย์ด้านเคมี จนกระทั่งถึงปี ค.ศ. 1770 เชเลอก็ไปเป็นผู้อำนวยการห้องปฏิบัติการที่อุปซอลา ที่นั่น เขาได้ทำการทดลองโดยให้ความร้อนกับสารต่าง ๆ เช่น เมอร์คิวริกออกไซด์, ซิลเวอร์คาร์บอเนต, ดินประสิว จนพบว่าสารเหล่านี้ให้ก๊าซชนิดหนึ่งที่เขาเรียกว่า "fire air" และต่อมารู้จักในชื่อ "ออกซิเจน" นอกจากนี้เขายังค้นพบธาตุแบเรียม (1772), คลอรีน (1774), โมลิบดีนัม (1778) และทังสเตน (1781) และสารประกอบอื่น ๆ เช่น กรดซิตริก, กรดแล็กติก, กลีเซอรอล, ไฮโดรเจนไซยาไนด์, ไฮโดรเจนฟลูออไรด์, ไฮโดรเจนซัลไฟด์ (1777) และยังค้นพบวิธีการผลิตฟอสฟอรัสในเชิงอุตสาหกรรม ทำให้สวีเดนกลายเป็นหนึ่งในประเทศผู้ผลิตไม้ขีดไฟที่สำคัญของโลก
อิงลิชฮอร์น
อิงลิชฮอร์น เป็นเครื่องดนตรีที่มีลักษณะคล้ายโอโบ แต่มีขนาดใหญ่กว่าเล็กน้อย บางครั้งก็ได้ชื่อว่าเป็น 'อัลโตโอโบ' เนื่องจากมีเสียงคล้ายโอโบ แต่เสียงมีขนาดใหญ่และต่ำกว่าโอโบเล็กน้อย นอกจากนี้ยังมีสุ้มเสียงค่อนข้างเศร้า โหยหวน มันใช้เล่นในทำนองช้าๆเนื่องจากเป็นเครื่องดนตรีที่ไม่คล่องตัวเท่าโอโบ
ไฮดรอลิกเฮด
ไฮดรอกลิกเฮด (hydraulic head) เป็นหน่วยวัดของความดันของของเหลวเหนือระดับอ้างอิง โดยทั่วไปไฮดรอลิกเฮดจะวัดความสูงของผิวน้ำในหน่วยของความยาว
อสิ มะหะมัดยังกี
นายแพทย์ อสิ มะหะมัดยังกี (เกิด 10 พฤษภาคม พ.ศ. 2501) สมาชิกสภาผู้แทนราษฎรจังหวัดสตูล 2 สมัย
ประวัติ
นายแพทย์อสิ มะหะมัดยังกี เกิดเมื่อวันที่ 10 พฤษภาคม พ.ศ. 2501 เป็นบุตรคนโตของ Mr.Mahamadyankee สัญชาติอังกฤษ กับนางไซหนับ มะหะมัดยังกี มีพี่น้อง 2 คน สำเร็จการศึกษาปริญญาตรี แพทยศาสตรบัณฑิต จาก มหาวิทยาลัยสงขลานครินทร์
การทำงาน
นายแพทย์อสิ เคยตำรงตำแหน่งเป็นหัวหน้ากลุ่มงานเวชกรรมสังคมที่โรงพยาบาลสตูล ก่อนที่จะไปดำรงตำแหน่งเป็นผู้อำนวยการโรงพยาบาลสุไหงปาดี จังหวัดนราธิวาส ตามลำดับ
ควิดดิชในยุคต่าง ๆ
ควิดดิชในยุคต่าง ๆ (Quidditch Through the Ages) เป็นหนังสือจำลองจากหนังสือเรียนใน โรงเรียนเวทมนตร์คาถาพ่อมดแม่มดและเวทมนตร์ศาสตร์ฮอกวอตส์ ที่รวบรวมประวัติความเป็นมาของไม้กวาด อธิบายวิวัฒนาการของควิดดิชในแต่ละยุค รวมไปถึงกฎกติกาและการเล่นสมัยใหม่ ตำนานของควิดดิช กีฬาสุดฮิตในโลกของพ่อมดแม่มด ลูกสนิชสีทอง พัฒนากรของควิดดิช จวบจนกระทั่งเป็นควิดดิชในปัจจุบัน ซึ่งทั้งหมดนี้ผ่านช่วงเวลาต่าง ๆ นานกว่าหกศตวรรษ นอกจากนี้ ยังอธิบายวิธีเล่น อย่างละเอียด กลเม็ดต่าง ๆ ที่ใช้กันในปัจจุบัน ทีมควิดดิชที่เป็นขวัญใจของพ่อมดแม่มดทั่วโลก สุดยอดทีมควิดดิชของเอเชียและที่อื่น ๆ
อสิ มะหะมัดยังกี
งานการเมือง
นายแพทย์อสิ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้ง พ.ศ. 2548 สังกัดพรรคประชาธิปัตย์ และได้รับเลือกรวม 2 สมัย
ควิดดิชในยุคต่าง ๆ
เนื้อหาโดยย่อ
หนังสือเล่มนี้รวบรวมเรื่องราวของควิดดิช กติกา มารยาท และอื่น ๆ ตำนานของควิดดิชแต่ละยุคต่าง ๆ รุ่นไม้กวาด ความเป็นมาของลูกบอล กลเม็ดเทคนิคการเล่นควิดดิช
อสิ มะหะมัดยังกี
งานการเมือง
ในปี พ.ศ. 2561 เข้าย้ายเข้าสังกัดพรรคไทยรักษาชาติ
ควิดดิชในยุคต่าง ๆ
เนื้อหาโดยย่อ
ไม่มีคาถาใดที่เสกให้พ่อมดแม่มดสามารถบินได้ในร่างของมนุษย์โดยไม่ต้องใช้เครื่องช่วย มีพวกพ่อมดแม่มดแอนนิเมไจน้อยคนที่สามารถแปลงร่างเป็นสัตว์ปีกและบินได้ แต่ก็หาได้ยากมาก แม่มดหรือพ่อมดที่แปลงร่างเป็นค้างคาวได้นี้ พบว่าเธอหรือเขาบินเหินฟ้าได้ แต่กลับมีสมองเล็กเท่าค้างคาวไปด้วย ดังนั้นแน่นอนที่พวกเขาก็เลยลืมสนิทว่าอยากบินได้ที่ไหนทันทีที่เริ่มออกบิน การลอยตัวในอากาศเป็นเรื่องสามัญที่พ่อมดแม่มดทำกันได้อยู่แล้ว แต่บรรพบุรุษของพวกเราไม่พอใจแค่ลอยตัวสูงห้าฟุตเหนือพื้นดิน พวกเขาต้องการมากกว่านั้น พวกเขาต้องการบินได้ให้เหมือนนก แต่ไม่ต้องการยุ่งยากปลูกขนแบบขนนกทั่วตัว
พวกพ่อมดแม่มดฉลาดพอที่จะรู้ว่า ถ้าเพื่อนบ้านมักเกิ้ลล่วงรู้ถึงอำนาจเวทมนตร์ของพวกเขา ก็คงจะหาทางเอารัดเอาเปรียบใช้ประโยชน์จากเวทมนตร์เต็มที่ ดังนั้นพ่อมดแม่มดจึงมักเก็บตัวเงียบ ไม่สังสรรค์กับเพื่อนบ้านมักเกิ้ลตั้งแต่ก่อนจะมีการประกาศใช้กฎหมายนานาชาติเรื่องความลับของพ่อมด ถ้าพวกเขาต้องเก็บเครื่องมือช่วยบินไว้ในบ้าน เครื่องมือนั้นก็จำเป็นต้องเป็นสิ่งที่ไม่ผิดสังเหต และซ่อนได้ง่าย ๆ ไม้กวาดถึงเป็นเครื่องมือที่เหมาะสมที่สุดสำหรับจุดมุ่งหมายนี้ ไม่ต้องมีคำอธิบายใด ๆ ไม่ต้องมีข้อแก้ตัวถ้าพวกมักเกิ้ลมาเจอไม้กวาดในบ้าน ทั้งยังขนไปไหน ๆ ได้ง่ายและราคาไม่แพงอีกด้วย อย่างไรก็ถาม ไม้กวาดที่ถูกเสกให้บินได้อันแรก ๆ มีข้อด้อยอยู่บ้างบางประการ
มีหลักฐานระบุว่าพ่อมดแม่มดในยุโรปใช้ไม้กวาดบินตั้งแต่เมื่อ ค.ศ. 962 เอกสารภาษาเยอรมันประกอบภาพวาดจากในยุคนี้แสดงภาพผู้มีอำนาจวิเศษสามคนกำลังลงจากไม้กวาด มีสีหน้าว่าทุกข์ทรมานมาก กัดทรี ล็อกคริน พ่อมดชาวสกอตบันทึกไว้เมื่อ ค.ศ. 1107 เล่าถึงสภาพของ "ก้นแตกเป็นลายและริดสีดวงกำเริบ" ที่เขาต้องทนทรมานหลังจากใช้ไม้กวาดบินเป็นระยะทางสั้น ๆ ระหว่างเมืองมอนโทรสถึงเมืองอาร์โบรท
ไม้กวาดในยุคกลางที่แสดงไว้ในพิพิธภัณฑ์ควิดดิชในกรุงลอนดอน ช่วยให้เราเข้าใจซาบซึ้งถึงความทุกข์ทรมานของล็อกคริน ไม้กวาดนั้นมีด้านทำด้วยไม้แอชที่ตะปุ่มตะป่ำ ซึ่งไม่ได้ลงน้ำมัน ที่ปลายด้ามมีกิ่งไม้แฮเซิลผูกติดไว้ลวก ๆ ไม้กวาดนี้ทั้งนั่งไม่สบายและไม่ลู่ลมเลย คาถาที่เสกเป่าไม้กวาดก็เป็นคาถาพื้น ๆ มาก แค่บินไปข้างหน้าได้ด้วยความเร็วระดับหนึ่ง แล้วบินขึ้น บินลง และหยุดได้เท่านั้น
เนื่องจากในสมัยนั้น ครอบครัวที่มีพ่อมดแม่มดต่างผลิตไม้กวาดของตนเอง ไม้กวาดจึงมีความแตกต่างกันมากเรื่องอัตราความเร็ว ความสบาย และการเคลื่อนย้าย อย่างไรก็ตาม ราวคริสต์ศตวรรษที่ 12 พ่อมดเรียนรู้ที่จะแลกเปลี่ยนบริการสินค้าซึ่งกันและกัน ดังนั้นคนที่ชำนาญเรื่องการทำไม้กวาด สามารถแลกเปลี่ยนไม้กวาดกับน้ำยาที่เพื่อนบ้านของเขาอาจปรุงได้ดีกว่า เมื่อไม้กวาดเริ่มนั่งได้สบายขึ้นแล้ว พ่อมดแม่มดก็เริ่มใช้ไม้กวาดบินไปมาเพื่อความสนุกเพลิดเพลินแทนที่จะใช้เป็นเครื่องช่วยเดินทางจากจุด ก. ไปที่จุด ข. แต่อย่างเดียว
แจ็กเกอลีน เคนเนดี โอนาสซิส
แจ็กเกอลีน ลี "แจ๊คกี" (บูเวียร์) เคนเนดี โอนาสซิส (Jacqueline Lee "Jackie" (Bouvier) Kennedy Onassis) (28 กรกฎาคม 1929 — 19 พฤษภาคม 1994) เป็นภรรยาของจอห์น เอฟ. เคนเนดี สุภาพสตรีหมายเลขหนึ่งของสหรัฐอเมริกา ตั้งแต่ปี 1961 จนกระทั่งเหตุการณ์การลอบสังหารจอห์น เอฟ. เคนเนดีในปี 1963 ห้าปีต่อมาเธอแต่งงานกับมหาเศรษฐีชาวกรีกชื่ออริสโตเติล โอนาซิส พวกเขายังคงอยู่ด้วยกันจนกระทั่งเขาตายในปี 1975 สำหรับยี่สิบปีสุดท้ายในชีวิตของเธอมีอาชีพที่ประสบความสำเร็จเป็นบรรณาธิการหนั​​งสือ เธอเป็นที่จดจำจากผลงานของเธอเพื่อศิลปะและการอนุรักษ์สถาปัตยกรรมเก่าแก่ สไตล์ของเธอ และความสง่างาม
19291994
ราซินกลุบเดอาเบยาเนดา
ราซินกลุบเดอาเบยาเนดา (Racing Club de Avellaneda) หรือที่รู้จักกันในชื่อ ราซิน เป็นสโมสรฟุตบอลในอาร์เจนตินา ก่อตั้งขึ้นในปี ค.ศ. 1903 ที่ตั้งของสโมสรอยู่ในอาเบยาเนดา เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือริเบร์เปลต, โบกายูนิออร์ส, อินเดเปนดิเอนเต และซานโลเรนโซ)
รัฐบัญญัติความเป็นส่วนตัวของผู้บริโภคในรัฐแคลิฟอร์เนีย
รัฐบัญญัติความเป็นส่วนตัวของผู้บริโภคในรัฐแคลิฟอร์เนีย (อังกฤษ: California Consumer Privacy Act – CCPA) คือรัฐบัญญัติเพื่อเพิ่มสิทธิใน ความเป็นส่วนตัวและเพื่อคุ้มครองผู้บริโภคที่พำนักอยู่ในรัฐแคลิฟอร์เนีย สหรัฐ กฎหมายฉบับนี้ผ่านสภานิติบัญญัติแห่งรัฐแคลิฟอร์เนียและได้รับการลงชื่อรับรองเป็นกฎหมายโดยเจอร์รี บราวน์ ผู้ว่าการรัฐแคลิฟอร์เนีย เมื่อวันที่ 28 มิถุนายน ค.ศ. 2018 และเป็นการแปรญัตติตอนที่ 4 ของแผนกที่ 3 ของประมวลกฎหมายแพ่งรัฐแคลิฟอร์เนีย รัฐบัญญัติได้รับการเสนอขึ้นสภาโดยสมาชิกสภารัฐแคลิฟอร์เนีย เอ็ด เชาว์ และสมาชิกวุฒิสภารัฐแคลิฟอร์เนีย โรเบิร์ต เฮิร์ตซเบิร์ก ผ่านมติ AB-375 มีการแปรญัตติกฎหมาย CCPA ในรูปแบบของร่างกฎหมายวุฒิสภาที่ 1121 ร่างกฎหมายผ่านเมื่อวันที่ 13 กันยายน ค.ศ. 2018 และได้รับการลงชื่อให้เป็นกฎหมายเมื่อวันที่ 11 ตุลาคม ค.ศ. 2019 กฎหมาย CCPA จะมีผลบังคับใช้ในวันที่ 1 มกราคม ค.ศ. 2020
เจตนารมณ์ของกฎหมาย
เจตนารมณ์ของรัฐบัญญัติฉบับนี้คือการมอบสิทธิ์ดังต่อไปนี้ให้กับผู้พำนักอยู่ในรัฐแคลิฟอร์เนีย:
เงื่อนไขในการปฏิบัติตาม
กฎหมาย CCPA มีผลบังคับใช้กับธุรกิจใดๆ รวมถึงองค์กรที่แสวงหากำไรใดๆ ที่เก็บรวบรวมข้อมูลส่วนตัวของผู้บริโภค ที่ประกอบธุรกิจในรัฐแคลิฟอร์เนีย และมีลักษณะตรงกับหลักเกณฑ์ข้อใดข้อหนึ่งดังต่อไปนี้:
องค์กรจะต้องมีการจัดเตรียมและคงไว้ซึ่งขั้นตอนและวิธีปฏิบัติในการรักษาความปลอดภัยอย่างเหมาะสม เพื่อคุ้มครองข้อมูลของผู้บริโภค
คำจำกัดความของข้อมูลส่วนตัว
กฎหมาย CCPA จำกัดความหมายของข้อมูลส่วนตัวไว้ว่า ข้อมูลส่วนตัวคือข้อมูลที่สามารถระบุตัวตน, นำไปเกี่ยวข้อง, นำไปอธิบาย, เป็นไปได้ที่จะนำไปเชื่อมโยง, หรือเป็นไปได้ที่จะนำไปเชื่อมต่อ โดยตรงหรือโดยอ้อม กับผู้บริโภคคนใดคนหนึ่งหรือครัวเรือนใดครัวเรือนหนึ่ง เช่นนามจริง นามแฝง ที่อยู่ตามไปรษณีย์ สิ่งระบุตัวตนอันเป็นเอกลักษณ์ สิ่งระบุตัวตนออนไลน์ ที่อยู่ไอพี ที่อยู่อีเมล์ ชื่อบัญชี หมายเลขประกันสังคม หมายเลขใบอนุญาตขับขี่ หมายเลขหนังสือเดินทาง หรือสิ่งระบุตัวตนอื่นๆ
นอกจากนี้ ในประมวลกฎหมายแพ่งรัฐแคลิฟอร์เนียตอนที่ 4 แผนกที่ 3 ยังให้คำจำกัดความกับข้อมูลส่วนตัวไว้ว่าหมายถึงข้อมูลใดๆ ที่ระบุตัวตน, นำไปเกี่ยวข้อง, นำไปอธิบาย, หรือสามารถนำไปเชื่อมโยงได้กับ บุคคลใดบุคคลหนึ่ง เช่นชื่อ ลายมือชื่อ หมายเลขประกันสังคม คำอธิบายลักษณะเฉพาะทางกายภาพ ที่อยู่ หมายเลขโทรศัพท์ หมายเลขหนังสือเดินทาง หมายเลขบัตรประจำตัวของรัฐหรือหมายเลขใบอนุญาตขับขี่ หมายเลขกรมธรรม์ ข้อมูลการศึกษา การว่าจ้าง ประวัติการทำงาน หมายเลขบัญชีธนาคาร หมายเลขบัตรเครดิต หมายเลขบัตรเดบิตหรือข้อมูลทางการเงินอื่นๆ ข้อมูลทางการแพทย์ หรือข้อมูลเกี่ยวกับประกันสุขภาพ เป็นต้น ข้อมูลที่เปิดเผยสู่สาธารณะ คือข้อมูลที่สามารถเข้าถึงได้จากระเบียนส่วนปกครองท้องถิ่น ระเบียนของรัฐ และระเบียนของรัฐบาลกลาง ไม่ถือว่าเป็นข้อมูลส่วนตัว
ข้อแตกต่างหลักระหว่างกฎหมาย CCPA กับระเบียบการคุ้มครองข้อมูลทั่วไป (กฎหมาย GDPR) ของสหภาพยุโรปได้แก่ขอบเขตของกฎหมายและพื้นที่ที่กฎหมายมีอำนาจครอบคลุม คำจำกัดความเกี่ยวกับข้อมูลที่ได้รับความคุ้มครอง ระดับความเฉพาะเจาะจง และสิทธิ์ในการถอนความยินยอมในการขายข้อมูล กฎหมาย CCPA ยังแตกต่างจากกฎหมาย GDPR ในคำจำกัดความของข้อมูลส่วนตัว เนื่องจากในบางกรณีกฎหมาย CCPA จำกัดการบังคับใช้กฎหมายกับข้อมูลส่วนตัวที่เก็บรวบรวมมาจากผู้บริโภคเองเท่านั้น โดยไม่ได้ครอบคลุมถึงข้อมูลที่ถูกซื้อ หรือได้มาจากบุคคลที่สาม ในขณะที่กฎหมาย GDPR ครอบคลุมข้อมูลส่วนตัวในทุกกรณี ไม่ว่าจะเก็บรวบรวมมาอย่างไร เว้นเสียแต่ว่าเจ้าของข้อมูลเองเป็นคนเผยแพร่ต่อสาธารณะ ซึ่งถือว่าเป็นการจำกัดความที่กว้างกว่ามากเมื่อเทียบกับกฎหมาย CCPA
สหพันธ์ฟุตบอลอารูบา
สหพันธ์ฟุตบอลอารูบา (Arubaanse Voetbal Bond, Aruba Football Federation) เป็นหน่วยงานที่กำกับดูแลฟุตบอลในประเทศอารูบา มีสำนักงานใหญ่ตั้งอยู่ที่นอร์ต ก่อตั้งขึ้นเมื่อปี พ.ศ. 2475 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศอารูบารวมถึงฟุตบอลทีมชาติอารูบา
งูปล้องฉนวน
งูปล้องฉนวน (Wolf snakes) เป็นงูในสกุล Lycodon (/ไล-โค-ดอน/) จัดอยู่ในวงศ์งูพิษเขี้ยวหลัง (Colubrida) มีลักษณะโดยรวมเป็นงูลำตัวเรียว มีความยาวประมาณ 40-60 เซนติเมตร มักมีลายเป็นปล้องสีนํ้าตาลหรือดําสลับขาว ไม่มีพิษ
โดยคำว่า Lycodon มาจากภาษากรีกคำว่า "λύκος" (lykos) หมายถึง "หมาป่า" และ "οδόν" (odon) หมายถึง "ฟัน" อันหมายถึง ลักษณะของฟันที่ขากรรไกรและฟันคู่หน้าล่าง
การจำแนก
51 ชนิด
เดวิด แลสเซิลส์ เอิร์ลที่ 8 แห่งฮาร์วุด
เดวิด แลสเซิลส์ เอิร์ลที่ 8 แห่งฮาร์วุด (David Lascelles, 8th Earl of Harewood)
ประวัติ
เดวิด แลสเซิลส์ เอิร์ลที่ 8 แห่งฮาร์วุด เกิดเมื่อวันที่ 21 ตุลาคม พ.ศ. 2493 เป็นโอรสคนใหญ่ใน จอร์จ แลสเซิลส์ เอิร์ลที่ 7 แห่งฮาร์วุด และ มารีออน สตืน เป็นพระนัดดาใน เจ้าหญิงแมรี พระราชกุมารีและเคาน์เตสแห่งฮาร์วุด และเป็นพระราชปนัดดาใน พระเจ้าจอร์จที่ 5 แห่งสหราชอาณาจักร โดยมีพระบิดามารดาทูลหัวคือ
สมรส
เดวิด แลสเซิลส์ เอิร์ลที่ 8 แห่งฮาร์วุด สมรสครั้งแรกกับ มาร์กาเร็ต แมสเซนเจอร์ เมื่อวันที่ 12 กุมภาพันธ์ พ.ศ. 2522 และหย่ากันเมื่อ พ.ศ. 2532 โดยมีบุตรดังนี้
ต่อมาสมรสกับ ไดแอนน์ ฮาวส์ เมื่อวันที่ 11 มีนาคม พ.ศ. 2533 ต่อมาเขาได้กลายเป็น เอิร์ลที่ 8 แห่งฮาร์วุด ภายหลังการถึงแก่กรรมของบิดาเมื่อ พ.ศ. 2554
ฟุตบอลโลก 2022 รอบคัดเลือก โซนเอเชีย
การแข่งขันฟุตบอลโลก 2022 รอบคัดเลือก โซนเอเชีย เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ
การแข่งขัน
The qualification structure is as follows:
การแข่งขันรอบคัดเลือกฟุตบอลโลกครั้งนี้จะเป็นการหาทีมที่ผ่านเข้าไปแข่งขันเอเชียนคัพ 2023 ไปในตัวด้วย
ปฏิทินการแข่งขัน
นี่คือปฏิทินการแข่งขัน ของฟุตบอลโลก 2022 รอบคัดเลือก โซนเอเชีย.
รอบที่ 2
การจับสลากแบ่งสายสำหรับรอบที่ 2 ได้จัดขึ้นเมื่อวันที่ 17 กรกฎาคม พ.ศ. 2562 เวลา 17:00 MST (UTC+8), ที่เอเอฟซี เฮ้าส์ ใน กัวลาลัมเปอร์, มาเลเซีย.
การจัดโถทีมวางขึ้นอยู่กับ อันดับโลกฟีฟ่า เมื่อเดือนมิถุนายน 2562.
รอบที่ 3
รอบที่ 3 แบ่งออกเป็นสองกลุ่มที่มีหกทีม. สองทีมแรกในแต่ละกลุ่มจะได้ผ่านเข้ารอบสำหรับฟุตบอลโลก. ทีมอันดับที่สามสองทีมผ่านเข้าสู่รอบที่สี่. การจับสลากได้จัดขึ้นไปเมื่อวันที่ 1 กรกฎาคม ค.ศ. 2021 ในประเทศมาเลเซีย.
ทีมที่ผ่านเข้ารอบ
ด้านล่างนี้คือทีมที่มาจากเอเอฟซีที่ได้สิทธิ์สำหรับรอบสุดท้าย.
คณะรัฐมนตรีไทย คณะที่ 17
คณะรัฐมนตรี คณะที่ 17 ของไทย (23 สิงหาคม พ.ศ. 2489 - 30 พฤษภาคม พ.ศ. 2490)
พลเรือตรีถวัลย์ ธำรงนาวาสวัสดิ์ เป็นนายกรัฐมนตรี ประกาศพระบรมราชโองการ เมื่อวันที่ 23 สิงหาคม พ.ศ. 2489
คณะผู้สำเร็จราชการแทนพระองค์ ประกอบด้วย กรมขุนชัยนาทนเรนทร และพระยามานวราชเสวี (ปลอด ณ สงขลา) เป็นผู้ลงนามในประกาศ
พันตรีวิลาศ โอสถานนท์ ประธานพฤฒสภา และนายเกษม บุญศรี ประธานสภาผู้แทนราษฎร เป็นผู้รับสนองพระบรมราชโองการ
วัดลาดปลาดุก
ประวัติ
ราว พ.ศ. 2450 มีราษฎรเข้ามาบุกเบิกจับจองที่ดินบริเวณป่าที่ลุ่มคลองบางไผ่ถึงหนองเพรางายจนเกิดเป็นชุมชนขึ้น มีการขุดทางน้ำเพื่อการเกษตรและการคมนาคมทางเรือ บริเวณที่ลุ่มแห่งนี้อุดมสมบูรณ์ไปด้วยปลานานาพันธุ์โดยเฉพาะปลาดุก แม้ในฤดูแล้งบริเวณนี้ก็ยังมีหนองน้ำและปลาอยู่เป็นจำนวนมาก ชาวบ้านจึงเรียกว่า ลาดปลาดุก ต่อมาชาวบ้านร่วมกันสร้างวัด เป็นวัดเล็ก ๆ อยู่กลางทุ่งนา ใช้ชื่อว่า "วัดลาดปลาดุก" เนื่องจากวัดตั้งอยู่ริมคลองลาดปลาดุก ตั้งเป็นวัดเมื่อวันที่ 5 มิถุนายน พ.ศ. 2465 เดิมมีเนื้อที่ 10 ไร่ ได้รับพระราชทานวิสุงคามสีมาเมื่อวันที่ 7 ตุลาคม พ.ศ. 2473 และต่อมาเจ้าอาวาสรูปปัจจุบันได้ซื้อที่ดินด้านทิศตะวันออกเพิ่มอีก 12 ไร่ เพื่อใช้เป็นที่อเนกประสงค์และปลูกป่าไม้สักไม้ตะเคียน
คณะรัฐมนตรีไทย คณะที่ 17
รายชื่อคณะรัฐมนตรีคณะที่ 17 ของไทย
ในวันที่ 24 สิงหาคม พ.ศ. 2489 มีการแต่งตั้งคณะรัฐมนตรี ดังนี้
พระธาตุเรืองรอง
พระธาตุเรืองรอง เป็นพระธาตุศิลปะแบบพื้นบ้าน ตั้งอยู่ที่วัดบ้านสร้างเรือง ตำบลหญ้าปล้อง อำเภอเมืองศรีสะเกษ จังหวัดศรีสะเกษ ห่างจากตัวเมืองศรีสะเกษประมาณ 8 กิโลเมตร ตามทางหลวงแผ่นดินหมายเลข 2373 (ศรีสะเกษ-ราษีไศล)
คณะรัฐมนตรีไทย คณะที่ 17
ที่มาของคณะรัฐมนตรี
เมื่อปรีดี พนมยงค์ ลาออกจากตำแหน่งนายกรัฐมนตรี พรรคการเมืองร่วมรัฐบาล ประกอบด้วย พรรคสหชีพ พรรคแนวรัฐธรรมนูญ และกลุ่มอิสระ ได้เสนอชื่อหลวงธำรงค์นาวาสวัสดิ์ ในวันที่ 23 สิงหาคม พ.ศ. 2489 ผลของการซาวเสียงเพื่อสรรหาผู้ดำรงตำแหน่งนายกรัฐมนตรี ปรากฏว่า หลวงธำรงต์นาวาสวัสดิ์ ได้รับเลือกให้ดำรงตำแหน่งนายกรัฐมนตรี ด้วยคะแนนเสียง 113 เสียง มากกว่าคู่แข่งขัน คือ พรรคประชาธิปัตย์ ที่เสนอ เสนีย์ ปราโมช ซึ่งได้รับคะแนนเพียง 52 คะแนน
พระธาตุเรืองรอง
วัดบ้านสร้างเรือง เริ่มก่อสร้างเมื่อปี พ.ศ. 2511 โดยหลวงปู่ธัมมา พิทักษา ซึ่งเป็นชาวบ้านสร้างเรืองโดยกำเนิด จนได้รับพระราชทานวิสุงคามวาสี เมื่อปี พ.ศ. 2520 ต่อมาหลวงปู่ธัมมา ได้เล็งเห็นว่าในภูมิภาคอีสานใต้ไม่มีพระธาตุให้ชาวบ้านสักการบูชา จึงได้ริเริ่มสร้างพระธาตุขึ้นในปี พ.ศ. 2525
คณะรัฐมนตรีไทย คณะที่ 17
การแถลงนโยบายของคณะรัฐมนตรีคณะที่ 17 ของไทย
คณะรัฐมนตรีแถลงนโยบายต่อรัฐสภาเมื่อวันที่ 26 สิงหาคม พ.ศ. 2489 และได้รับความไว้วางใจในวันเดียวกัน คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2489 เล่ม 63 ตอน 56 หน้า 3
พระธาตุเรืองรอง
องค์พระธาตุ
พระธาตุเรืองรอง เป็นพระธาตุที่สร้างแบบศิลปะพื้นบ้านสี่เผ่า ได้แก่ ส่วย เขมร ลาว เยอ เริ่มก่อสร้างในปี พ.ศ. 2524 โดยหลวงปู่ธัมมา พิทักษา มีความสูง 49 เมตร ฐานสี่เหลี่ยมจัตุรัสด้านละ 30 เมตร แบ่งพื้นที่ออกเป็น 6 ชั้น ได้แก่
คณะรัฐมนตรีไทย คณะที่ 17
การปรับคณะรัฐมนตรี
คณะรัฐมนตรีคณะนี้ได้มีการเปลี่ยนแปลงตามลำดับ คือ จากสะพานทั้งคัน ทั้งนี้ ปรากฏว่ามีเพลิงไหม้เสาสะพานนั้นอยู่ก่อน
วัดลาดปลาดุก
อาคารเสนาสนะ
อุโบสถหลังเดิมได้รับพระราชทานวิสุงคามสีมาเมื่อ พ.ศ. 2473 วัดได้สร้างอุโบสถหลังใหม่เมื่อ พ.ศ. 2512 มีช่อฟ้า ใบระกา หางหงส์ หน้าบัน ซุ้มประตู บัวปลายเสาประดับด้วยกระจกสี ลงรักปิดทอง ภายในประดิษฐานพระประธาน เป็นพระพุทธชินราชจำลอง มีพระอัครสาวกยืนถวายอภิวาทอยู่ 2 องค์ จิตรกรรมฝาผนังภายในอุโบสถแสดงภาพพระพุทธประวัติและภาพเทพชุมนุม
พระธาตุเรืองรอง
องค์พระธาตุ
บริเวณโดยรอบพระธาตุเรืองรองก็มีการตกแต่งพื้นที่โดยการสร้างแบบจำลองปูนปั้นปริศนาธรรม และแบบจำลองปูนปั้นประเพณี พิธีกรรมที่สำคัญของชาวอีสาน รวมทั้งมีการจัดสถานที่สำหรับการร่วมทำบุญโดยการบริจาค บูชาวัตถุมงคล และจำหน่ายของที่ระลึก รายได้ทั้งหมดจะนำมาใช้ในการปรับปรุงพัฒนาพระธาตุเรืองรองต่อไป
แฮร์รี่ พอตเตอร์กับเครื่องรางยมทูต ภาค 2
แฮร์รี่ พอตเตอร์กับเครื่องรางยมทูต ภาค 2 (Harry Potter and the Deathly Hallows – Part 2) เป็นภาพยนตร์แฟนตาซี-ผจญภัยภาคต่อในปี พ.ศ. 2554 ที่ดัดแปลงจากบทประพันธ์ชื่อเดียวกันของเจ. เค. โรว์ลิ่ง อันเป็นตอนสุดท้ายของหนังสือชุดแฮร์รี่ พอตเตอร์
การถ่ายฉากตัวเอกภาพยนตร์เริ่มต้นขึ้นในวันที่ 19 กุมภาพันธ์ พ.ศ. 2552 และเสร็จสิ้นในวันที่ 12 มิถุนายน พ.ศ. 2553 โดยวันสุดท้ายของการถ่ายใหม่มีขึ้นเมื่อวันที่ 21 ธันวาคม พ.ศ. 2553 อันเป็นการปิดภาพยนตร์ที่ดำเนินการถ่ายทำมาตลอดสิบปี ภาค 2 ออกฉายทั้งในโรงภาพยนตร์ 2 มิติ และ 3 มิติ ระหว่างวันที่ 13-15 กรกฎาคม พ.ศ. 2554 นอกจากนี้ยังมีการฉายในโรงภาพยนตร์ไอแม็กซ์นับแต่วันเดียวกันด้วย
เนื้อเรื่องย่อ
เนื้อเรื่องของภาค 2 จะดำเนินเรื่องต่อจากภาคที่ 1 หลังจากที่พวกแฮร์รี่ออกเดินทางตามหาฮอร์ครักซ์ ชิ้นส่วนวิญญาณของโวลเดอมอร์ที่มีทั้งหมด 7 ชิ้น และสามารถค้นพบและทำลายลงได้ โดยยังเหลือฮอร์ครักซ์ที่ยังไม่ถูกทำลายอยู่ 4 ชิ้น แต่สุดท้ายพวกแฮร์รี่กลับถูกผู้เสพความตายจับแต่ก็สามารถเอาหนีรอดมาได้ โดยการสละชีวิตของด๊อบบี้ แฮร์รี่ล่วงรู้ถึงนัยยะสำคัญเกี่ยวกับฮอร์ครักซ์อีกชิ้นหนึ่งที่เขาคาดว่าถูกซ่อนไว้ในธนาคารกริงกอตส์ ธนาคารที่มีด่านป้องกันแน่นหนาที่สุด พวกแฮร์รี่จึงวางแผนบุกเข้าไปเพื่อขโมยฮอร์ครักซ์ ในขณะเดียวกันโวลเดอมอร์ล่วงรู้ว่าพวกแฮร์รี่กำลังตามล่าหาฮอร์ครักซ์อยู่ จึงยกกองทัพเหล่าผู้เสพความตายเข้าปิดล้อมฮอกวอตส์ ที่ที่เขาซ่อนฮอร์ครักซ์อีกชิ้นไว้ เพื่อดักรอแฮร์รี่ และครั้งนี้ไม่มีทางที่แฮร์รี่จะถอยอีกต่อไป เขาเลือกที่จะเผชิญหน้ากับโวลเดอมอร์ พร้อมด้วยกองทัพแห่งฮอกวอตส์และเหล่าผู้เสพความตาย ศึกครั้งนี้จึงเป็นศึกสุดท้ายที่มีโลกเวทมนตร์และโลกมนุษย์เป็นเดิมพัน
การจัดสร้าง
ภาพยนตร์มีนักแสดงนำได้แก่ แดเนียล แรดคลิฟฟ์ รูเพิร์ท กรินท์ และเอ็มม่า วัตสัน กำกับการแสดงโดย เดวิด เยตส์ เขียนบทโดยสตีฟ โคลฟ อำนวยการสร้างโดย เดวิด เฮย์แมน และเดวิด แบร์รอน เข้าฉายในวันที่ 15 กรกฎาคม พ.ศ. 2554 ในอเมริกา ส่วนในประเทศไทยจะฉายในวันที่ 14 กรกฎาคม พ.ศ. 2554 และภาพยนตร์จะเข้าฉายในระบบสามมิติ ดิจิตอลสามมิติ และไอแมกซ์สามมิติ อีกด้วย
การเปิดตัว
ภาพยนตร์ดังกล่าวออกฉายรอบปฐมทัศน์ทั่วโลกเมื่อวันที่ 7 กรกฎาคม พ.ศ. 2554 ในจัตุรัสทรากัลฟาร์ในกรุงลอนดอน รอบปฐมทัศน์ในสหรัฐอเมริกาจัดขึ้นในนครนิวยอร์กเมื่อวันที่ 11 กรกฎาคม พ.ศ. 2554 ออกฉายในคูเวตและสหรัฐอาหรับเอมิเรตส์ในวันที่ 12 กรกฎาคม ในออสเตรเลีย เดนมาร์ก ฟินแลนด์ อิตาลี ลิทัวเนีย แอฟริกาใต้และอีกปลายประเทศในวันที่ 13 กรกฎาคม ในสหราชอาณาจักรและเปอร์โตริโกในวันที่ 14 กรกฎาคม และสหรัฐอเมริกาและสหราชอาณาจักรในวันที่ 15 กรกฎาคม ถึงแม้ว่าจะถ่ายทำในระบบ 2 มิติ แต่ภาพยนตร์ถูกแปลงเป็น 3 มิติในขั้นตอนหลังการผลิต และออกฉายทั้งในระบบเรียลดี 3ดี และไอแม็กซ์ 3ดี
เวลาเที่ยงคืนของวันที่ 15 กรกฎาคม ภาค 2 ออกฉายในโรงภาพยนตร์ 3,800 แห่ง ในสหรัฐอเมริกา มีการออกฉายในโรงภาพยนตร์ 4,375 แห่ง โรงภาพยนตร์สามมิติ 3,000 แห่ง และโรงภาพยนตร์ไอแม็กซ์ 274 แห่ง นับเป็นการออกฉายในระบบไอแม็กซ์ 3ดี ที่กว้างขวางที่สุด และเป็นภาพยนตร์ในซีรีส์แฮร์รี่ พอตเตอร์ที่ได้รับการฉายอย่างกว้างขวางที่สุดด้วยเช่นกัน
บ็อกซ์ออฟฟิศ
จนถึงวันที่ 18 กรกฎาคม ภาพยนตร์ทำรายได้ 187,232,508 ดอลลาร์สหรัฐในสหรัฐอเมริกาและแคนาดา และ 355,000,000 ดอลลาร์สหรัฐในตลาดระหว่างประเทศ ทำให้ภาพยนตร์มีรายได้รวมทั่วโลก 542,232,508 ดอลลาร์สหรัฐ ภาค 2 ทำรายได้ทำลายสถิติ 481.5 ล้านดอลลาร์สหรัฐทั่วโลกในสัปดาห์เปิดตัว ทำลายสถิติเดิมของแฮร์รี่ พอตเตอร์กับเจ้าชายเลือดผสม เมื่อปี พ.ศ. 2552 (394 ล้านดอลลาร์สหรัฐ) หลังจากออกฉายทั่วโลกเป็นเวลาเพียงหกวัน ภาพยนตร์ดังกล่าวเป็นภาพยนตร์ที่ทำรายได้ทะลุ 500 ล้านดอลลาร์สหรัฐได้เร็วที่สุด ทำลายสถิตินานเก้าวันที่ทำไว้สองสัปดาห์ที่แล้วโดย ทรานส์ฟอร์มเมอร์ส 3
แฮร์รี่ พอตเตอร์กับเครื่องรางยมทูต ภาค 2 ทำลายสถิติรายได้ในวันเปิดตัวใน 26 ประเทศ ในวันที่ 13 กรกฎาคม พ.ศ. 2554 โดยทำรายได้ 43.6 ล้านดอลลาร์สหรัฐ มากกว่ารายได้เปิดตัวของแฮร์รี่ พอตเตอร์กับเครื่องรางยมทูต ภาค 1 86% และรายได้เปิดตัวของแฮร์รี่ พอตเตอร์กับเจ้าชายเลือดผสม 49% ภาพยนตร์ยังได้ทำลายสถิติรายได้ในวันเปิดตัวในประวัติศาสตร์ออสเตรเลีย (7.5 ล้านดอลลาร์สหรัฐ), นิวซีแลนด์, อิตาลี (4.6 ล้านดอลลาร์สหรัฐ), สวีเดน (2.1 ล้านดอลลาร์สหรัฐ), นอร์เวย์ (1.8 ล้านดอลลาร์สหรัฐ), เดนมาร์ก (1.6 ล้านดอลลาร์สหรัฐ), เนเธอร์แลนด์ (1.7 ล้านดอลลาร์สหรัฐ), เบลเยียม (1.4 ล้านดอลลาร์สหรัฐ), สาธารณรัฐเช็ก (2.0 ล้านดอลลาร์สหรัฐ), ฟินแลนด์ (749,000 ดอลลาร์สหรัฐ), สหราชอาณาจักร (14.8 ล้านดอลลาร์สหรัฐ), เม็กซิโก (6.1 ล้านดอลลาร์สหรัฐ) และฮ่องกง (808,000 ดอลลาร์สหรัฐ) นอกจากนี้ยังได้สร้างสถิติแฮร์รี่ พอตเตอร์ใหม่ในญี่ปุ่น (5.7 ล้านดอลลาร์สหรัฐ), บราซิล (4.4 ล้านดอลลาร์สหรัฐ), สเปน (3.3 ล้านดอลลาร์สหรัฐ) และโปแลนด์ (1.25 ล้านดอลลาร์สหรัฐ) ด้วยรายได้ในสัปดาห์เปิดตัวในต่างประเทศที่ 312.2 ล้านดอลลาร์สหรัฐ ทำให้ภาค 2 ทำลายสถิติเดิมที่เป็นของผจญภัยล่าสายน้ำอมฤตสุดขอบโลก (262 ล้านดอลลาร์สหรัฐ) ในสหราชอาณาจักร ภาพยนตร์ทำรายได้ 36.6 ล้านดอลลาร์สหรัฐ ซึ่งเป็นภาพยนตร์ทำรายได้สามวันมากที่สุดและภาพยนตร์ทำรายได้วันเดียวสูงสุด ในออสเตรเลีย ภาพยนตร์สร้างรายได้ 26.7 ล้านดอลลาร์สหรัฐ จากโรงภาพยนตร์ 754 แห่ง นับเป็นภาพยนตร์ทำรายได้ในสัปดาห์เปิดตัวมากที่สุดและเป็นภาพยนตร์เพียงเรื่องเดียวจนถึงปัจจุบันที่ทำรายได้แตะระดับ 20,000,000 ดอลล่าร์ออสเตรเลียภายในเวลาเพียงสี่วัน ทั้งในบราซิลและสแกนดิเนเวีย ภาค 2 ทำลายสถิติรายได้สัปดาห์เปิดตัวตลอดกาลด้วยรายได้ 11.0 และ 18.5 ล้านดอลลาร์สหรัฐตามลำดับ ขณะที่ในรัสเซีย ภาพยนตร์ทำรายได้ 19.5 ล้านดอลลาร์สหรัฐ ซึ่งทำลายสถิติรายได้สูงสุดในสัปดาห์เปิดตัวของวอร์เนอร์บราเธอร์สตลอดกาล และภาพยนตร์ทำรายได้มากที่สุดในสัปดาห์เปิดตัวเป็นอันดับสามในปี พ.ศ. 2554 ส่วนแบ่งการตลาด 3ดี โดยเฉลี่ยของแฮร์รี่ พอตเตอร์กับเครื่องรางยมทูต ภาค 2 อยู่ที่ 60% ซึ่งต่ำกว่าส่วนแบ่งการตลาด 3ดี ของทรานส์ฟอร์เมอร์ 3 (70%) และผจญภัยล่าสายน้ำอมฤตสุดขอบโลก (66%)
ในสหรัฐอเมริกาและแคนาดา ภาพยนตร์ทำสถิติรายได้รวมมาจากการขายตั๋วล่วงหน้า 32 ล้านดอลลาร์สหรัฐ ภาค 2 กลายมาเป็นภาพยนตร์ทำรายได้เปิดตัวสูงสุดตลอดกาลที่ 43.5 ล้านดอลลาร์สหรัฐ ทำลายสถิติเดิมที่ทำไว้โดยแวมไพร์ ทไวไลท์ 3 อีคลิปส์ (30 ล้านดอลลาร์สหรัฐ) ในปี พ.ศ. 2553 นอกจากนี้ยังได้ทำลายสถิติทำรายได้สุงสุดในการเปิดตัวระบบไอแม็กซ์ที่ทำไว้โดยแฮร์รี่ พอตเตอร์กับเครื่องรางยมทูต ภาค 1 โดยทำรายได้ได้ประมาณ 2 ล้านดอลลาร์สหรัฐ ในวันเปิดตัว ภาพยนตร์ทำลายสถิติ 91 ล้านดอลลาร์สหรัฐ อันเป็นสถิติทำรายได้สูงสุดในการเปิดตัวตลอดกาล ทำรายได้ในวันเดียวสูงสุดตลอดกาล ซึ่งทั้งสองเคยเป็นของแวมไพร์ ทไวไลท์ 2 นิวมูน (72.7 ล้านดอลลาร์สหรัฐ) แฮร์รี่ พอตเตอร์กับเครื่องรางยมทูต ภาค 2 ทำรายได้ 169.2 ล้านดอลลาร์สหรัฐในสัปดาห์เปิดตัว แซงหน้าแบทแมน อัศวินรัตติกาล (158.4 ล้านดอลลาร์สหรัฐ) เป็นภาพยนตร์ทำรายได้สูงสุดในสัปดาห์เปิดตัวในประวัติศาสตร์บ็อกซ์ออฟฟิศ ถึงแม้ว่าระบบ 3ดี จะเพิ่มอรรถรสในการรับชมภาพยนตร์ แต่มีรายได้เปิดตัวเพียง 43% มาจากภาพยนตร์ 3ดี
ดาวตะกร้า
ดาวตะกร้า (Basket star) เป็นสัตว์ไม่มีกระดูกสันหลังในทะเลจำพวกหนึ่ง จัดอยู่ในอันดับดาวเปราะ เป็นสัตว์ทะเลที่มีวิวัฒนาการน้อยที่สุดในกลุ่มสัตว์ไฟลัมเอไคโนดอร์มาทา (Echinodermata)
ลักษณะ
มีลักษณะคล้ายดาวเปราะ ทั่วไปอาศัยอยู่ตามพื้นทะเล มีแขนหลายแขน มีอายุยืนเต็มที่ได้ถึง 35 ปี และมีน้ำหนัก 5 กิโลกรัม เหมือนกับสัตว์จำพวกอื่นในไฟลัมเดียวกัน คือ แลกเปลี่ยนแก๊สและระบบไหลเวียนโลหิตตามท่อลำเลียง
เป็นสัตว์ที่มีขนาดใหญ่ที่สุดในไฟลัมเอไคโนดอร์มาทา ซึ่งชนิดที่ใหญ่ที่สุด คือ Gorgonocephalus stimpsoni มีความยาวได้ถึง 70 เซนติเมตร เส้นผ่านศูนย์กลางลำตัว 14 เซนติเมตร
วิวัฒนาการชาติพันธุ์
บันทึกฟอสซิสในกลุ่มนี้มีน้อย และสืบต้นตอได้ถึงยุคคอร์บอนิฟอรัส ดาวตะกร้าแบ่งออกได้ดังนี้:
ฟุตบอลชิงแชมป์สโมสรโลก 2023
ฟุตบอลชิงแชมป์สโมสรโลก 2023 (2023 FIFA Club World Cup) จะเป็นการแข่งขันฟุตบอลชิงแชมป์สโมสรโลก ครั้งที่ 20 โดยฟีฟ่าเป็นผู้จัดการแข่งขันของสโมสรฟุตบอลระหว่างประเทศระหว่างผู้ชนะจาก 6 สมาพันธ์ระดับทวีป ตลอดจนแชมป์ลีกของประเทศเจ้าภาพ การแข่งขันจะจัดที่ประเทศซาอุดิอาระเบียตั้งแต่วันที่ 12 ถึง 22 ธันวาคม ค.ศ. 2023
เรอัลมาดริด เป็นทีมแชมป์เก่า แต่ไม่มีสิทธิ์ลงแข่งขันป้องกันแชมป์ในครั้งนี้เนื่องจากไม่ได้แชมป์ยูฟ่าแชมเปียนส์ลีก ฤดูกาล 2022–23
การแข่งขัน
หมายเหตุ
สมาคมฟุตบอลบาฮามาส
สมาคมฟุตบอลบาฮามาส (Bahamas Football Association, หรือ BFA) เป็นหน่วยงานที่กำกับดูแลฟุตบอลในประเทศบาฮามาส มีสำนักงานใหญ่ตั้งอยู่ที่แนสซอ ก่อตั้งขึ้นเมื่อปี พ.ศ. 2510 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศบาฮามาสรวมถึงฟุตบอลทีมชาติบาฮามาส
โภปาล
โภปาล (भोपाल) เป็นเมืองหลวงของรัฐมัธยประเทศ ประเทศอินเดีย นครแห่งนี้เคยเป็นเมืองเอกของรัฐในอดีต รัฐโภปาล โภปาลเป็นที่รู้จักในฐานะนครแห่งทะเลสาบ อีกทั้งมีความหลากหลายทางธรรมชาติ เช่นเดียวกับมีทะเลสาบเทียม และยังถือเป็นหนึ่งในเมืองที่เป็นนครเขียวที่สุดในอินเดีย เป็นเมืองใหญ่ที่สุดอันดับ 17 ในอินเดีย และใหญ่เป็นอันดับ 131 ของโลก
โภปาลได้รับเลือกเป็นหนึ่งใน 20 เมืองในอินเดีย ที่พัฒนาเป็นเมืองฉลาดภายใต้ภารกิจเรือธง สมาร์ตซิตีส์ของ นเรนทระ โมที
จากการสำรวจสำมะโนประชากรปี 2011 ประชากรของโภปาล (เขตเทศบาล) มี 1,798,218 คน โดยเป็นชาย 936,168 คน และเป็นหญิง 862,050 คน และประชากรในเขตปริมณฑลมี 1,886,100 คน ในปี 2011
กีฬากระโดดน้ำในเอเชียนเกมส์ 2014
กีฬากระโดดน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 10 รายการ
ประเทศที่เข้าร่วมแข่งขัน
•
ครุย
ครุย เป็นเสื้อคลุมประเภทหนึ่ง มีลักษณะหลวม ยาวถึงเข่าหรือทั้งตัว ใช้สวมหรือคลุมทับด้านนอก ทั้งชายและหญิงในยุโรปใส่ครุยกันมาตั้งแต่ยุคกลางตอนต้นจนถึงคริสต์ศตวรรษที่ 17 เดิมเคยใส่เฉพาะราชสำนักเท่านั้น แต่ปัจจุบันสามารถใช้สวมใส่เพื่อแสดงตำแหน่งฐานะในอาชีพ เช่น ผู้พิพากษา ในวงวิชาการ ครุยยังใช้เพื่อแสดงวิทยฐานะอีกด้วย
ประวัติ
ต้นกำเนิดที่แท้จริงของครุยยังไม่ทราบอย่างแน่ชัด ถึงแม้ว่ามีสมมติฐานน่าเป็นสินค้านำเข้าจากเปอร์เซียและ/หรืออินเดีย บันทึกแรกสุดที่กล่าวถึงมาจากทูตฝรั่งเศสตอนไปพบสมเด็จพระนารายณ์มหาราชใน ค.ศ. 1685 และตอนทูตสยามไปประเทศฝรั่งเศสใน ค.ศ. 1686 แสดงภาพพระมหากษัตริย์สยามกับทูตสวมเสื้อผ้าแบบนี้ คำว่าครุยยังคงมีใช้ในสมัยรัตนโกสินทร์ ตามหลักฐานที่กล่าวถึงในกฎหมายตราสามดวงใน ค.ศ. 1804 ว่าห้ามข้าราชการรุ่นเล็กสวมใส่มันเด็ดขาด
พระบาทสมเด็จพระมงกุฎเกล้าเจ้าอยู่หัวทรงประมวลครุยเพิ่มให้ใช้ตามพระราชกำหนดใน ค.ศ. 2455 ซึ่งกำหนดประเภทและยศต่าง ๆ ที่ราชวงศ์และข้าราชการมีสิทธิที่จะสวมใส่ ต่อมาพระองค์ยังทรงอนุญาตให้ใช้ในชุดวิชาการของโรงเรียนมหาดเล็ก (วชิราวุธวิทยาลัย) ใน ค.ศ. 2456 กับเนติบัณฑิตยสภาประจำสยามใน พ.ศ. 2458 ต่อมามีการนำมาใช้เป็นชุดจบปริญญาประจำจุฬาลงกรณ์มหาวิทยาลัยใน พ.ศ. 2473 ตั้งแต่ ค.ศ. 2510 เป็นต้นมา บางมหาวิทยาลัยผลิดครุยเป็นของตนเอง และคำนี้กลายเป็นความหมายของชุดศาลหรือวิชาการทั่วไป
การใช้งาน
ตามธรรมเนียม ครุยใช้บ่งบอกสถานะกษัตริย์หรือขุนนาง และสวมใส่เฉพาะผู้ชายเท่านั้น สมาชิกของพระราชวงศ์จะสวมใส่ครั้งแรกในพระราชพิธีโสกันต์ (พิธีโกนจุก) พระมหากษัตริย์จะฉลองพระองค์ในโอกาสพิเศษ เช่น พิธีราชาภิเษก พระราชพิธีต่าง ๆ หรือเมื่อมีแขกพิเศษมาเยี่ยมเยือน นอกจากนี้ เหล่านาค—สามเณรที่เตรียมตัวไปเป็นอุปสมบท—เป็นกลุ่มเดียวที่สามารถสวมครุยได้โดยไม่สนระดับชั้นทางสังคม
รายงานจากพระราชกฤษฎีกาประจำปี 2455 บุคคลมีสิทธิที่จะสวมครุยตามลำดับชั้น ตำแหน่ง หรือตามพระบรมราชานุญาตเพิ่มเติม ตำแหน่งเหล่านี้ได้แก่ เครื่องราชอิสริยาภรณ์จุลจอมเกล้าชั้นสามขึ้นไป และเครื่องราชอิสริยาภรณ์อันเป็นที่เชิดชูยิ่งช้างเผือกหรือเครื่องราชอิสริยาภรณ์อันมีเกียรติยศยิ่งมงกุฎไทยชั้นสองขึ้นไป ผู้พิพากษาสามารถสวมในเครื่องแบบเต็มยศตามพระราชพิธี; ข้าราชการคนอื่น ๆ สามารถสวมได้ในพิธีที่มีการดำเนินการพิเศษหรือในพิธีจำเพาะ ปัจจุบันไม่ค่อยพบเห็นบ่อยนัก ถึงแม้ว่าจะยังคงมีการใช้ครุยในพิธีแรกนาขวัญทุกปีและพระราชพิธีบรมราชาภิเษกก็ตาม
ปัจจุบัน ครุยสามารถระบุได้ง่ายที่สุดเป็นครุยวิทยฐานะในมหาวิทยาลัยไทยบางแห่ง เช่น จุฬาลงกาณ์มหาวิทยาลัยเป็นผู้นำมาใช้นานและโดดเด่นที่สุด โดยจะสวมทับชุดเดรสมหาวิทยาลัย (มักเป็นราชปะแตนและกางเกงขาวสำหรับผู้ชาย เสื้อเชิ้ตสตรีขาวและกระโปรงสีกรมท่าสำหรับผู้หญิง) โดยไม่มีหมวก สำหรับนักศึกษาวุฒิปริญญาตรี หรือชุดสูทกับเน็คไทสำหรับนักศึกษาวุฒิปริญญาโท
ทเวนตีโฟร์อาวเวอส์
"ทเวนตีโฟร์อาวเวอส์" (24시간이 모자라, "24 ชั่วโมงก็ไม่พอ") เป็นซิงเกิลแรกของนักร้องชาวเกาหลีใต้ ซ็อนมี หลังห่างหายไปจากวงการเพลงนานร่วม 3 ปี เขียนและผลิตโดยพัก จิน-ย็อง เพลงออกจำหน่ายเมื่อวันที่ 26 สิงหาคม ค.ศ. 2013 ในรูปแบบซีดีและดิจิทัลดาวน์โหลด
การออกจำหน่าย
เมื่อวันที่ 6 สิงหาคม 2013 มีข่าวออกมาว่า ซ็อนมีจะเปิดตัวในฐานะศิลปินเดี่ยวในปลายเดือนสิงหาคม ในวันที่ 11 สิงหาคม 2013 เจวายพีเอนเตอร์เทนเมนต์เปิดตัวภาพทีเซอร์ของซ็อนมีในเพลง "ทเวนตีโฟร์อาวเวอส์" ซึ่งได้รับการยืนยันว่า จะออกเพลงในวันที่ 20 สิงหาคม และสองวันถัดมา เธอกลับมาคัมแบ็กในฐานะศิลปินเดียวครั้งแรกบนเวที เอ็ม เคานต์ดาวน์ "ทเวนตีโฟร์อาวเวอส์" วางจำหน่ายในรูปแบบดิจิทัลดาวน์โหลดเมื่อวันที่ 26 สิงหาคม "ทเวนตีโฟร์อาวเวอส์" เป็นเพลงเกี่ยวกับความรู้สึกของผู้หญิงคนหนึ่งขณะที่เธอเปิดตาของเธอที่จะรักราคะผ่านคนที่เธอรัก พัก จิน-ย็อง แต่งและอำนวยการผลิต ออกมิวสิกวิดีโอเมื่อวันที่ 20 สิงหาคม 2013 ในช่องอย่างเป็นทางการของเจวายพี ในยูทูบ
การส่งเสริม
ซ็อนมีส่งเสริมเพลง "ทเวนตีโฟร์อาวเวอส์" ในหลายรายการ เช่น เอ็ม เคานต์ดาวน์ ทางช่องเอ็มเน็ต, มิวสิกแบงก์ ทางช่องเคบีเอส, มิวสิกคอร์ ทางช่องเอ็มบีซี และ อินกีกาโย ทางช่องเอสบีเอส
มิวสิกวิดีโอ
เมื่อวันที่ 15 สิงหาคม 2013 มีการออกทีเซอร์แรกของวิดีโอที่แสดงถึงซ็อนมีรออยู่บนเตียง จ้องมองนาฬิกา และนึกถึงคนรักเก่าของเธอ เมื่อวันที่ 17 สิงหาคม 2013 ทีเซอร์วิดีโอตัวสองได้รับการปล่อยออกมา โดยทีเซอร์นี้แสดงให้เห็นถึงท่าเต้นสำหรับแทร็กที่มีกลิ่นอายเซ็กซี่และดูผู้ใหญ่ ตัวเต็มของมิวสิกวิดีโอเพลงปล่อยออกมาในวันที่ 20 สิงหาคม 2013
วิชัย ล้ำสุทธิ
วิชัย ล้ำสุทธิ เป็นนักการเมืองชาวจังหวัดระยอง เป็นอดีตสมาชิกสภาผู้แทนราษฎรจังหวัดระยอง สังกัดพรรคประชาธิปัตย์ เป็นอดีตประธานคณะกรรมาธิการการส่งเสริมราคาผลิตผลเกษตรกรรมในสภาผู้แทนราษฎรไทย ชุดที่ 24 และอดีตเลขาธิการพรรคไทยภักดี
ประวัติ
วิชัย ล้ำสุทธิ เกิดเมื่อวันที่ 23 กรกฎาคม พ.ศ. 2510 สำเร็จการศึกษาชั้นมัธยมศึกษาจากโรงเรียนปทุมคงคา กรุงเทพฯ และปริญญาตรี นิติศาสตรมหาบัณฑิต จากมหาวิทยาลัยธุรกิจบัณฑิตย์
การทำงาน
วิชัย ล้ำสุทธิ เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดระยอง ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ เขตเลือกตั้งที่ 1 คู่กับ สาธิต ปิตุเตชะ และได้รับเลือกตั้งเป็น ส.ส.สมัยแรก
ต่อมาในปี 2554 ได้ลงสมัครรับเลือกตั้งอีกครั้ง ในเขตเลือกตั้งที่ 4 อำเภอเมืองระยอง (เฉพาะเทศบาลเมืองมาบตาพุด, เทศบาลตำบลทับมา, และเทศบาลตำบลเนินพระ) อำเภอนิคมพัฒนา (เฉพาะเทศบาลตำบลมาบข่าพัฒนา และเทศบาลตำบลมาบข่า) และอำเภอบ้านฉาง และได้รับแต่งตั้งเป็นประธานคณะกรรมาธิการการส่งเสริมราคาผลิตผลเกษตรกรรมในสภาผู้แทนราษฎรไทย ชุดที่ 24
ก่อนการเลือกตั้งมีข่าวว่าเขาจะย้ายไปร่วมงานกับกลุ่มสามมิตร แต่เจ้าตัวปฏิเสธ กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาถูกจัดให้ลงสมัครรับเลือกตั้ง ส.ส.แบบบัญชีรายชื่อของพรรคประชาธิปัตย์ ลำดับที่ 57 ส่งผลให้เขาไม่พอใจเป็นอย่างมากและตัดสินใจยื่นหนังสือลาออกจากพรรคประชาธิปัตย์ โดยวิชัย เป็นสมาชิกในกลุ่มที่สนับสนุน วรงค์ เดชกิจวิกรม ในการเลือกหัวหน้าพรรคประชาธิปัตย์ที่มีขึ้นก่อนการเลือกตั้ง ต่อมาเขาได้เข้าร่วมงานกับกลุ่มสามมิตร พรรคพลังประชารัฐ และเป็นที่ปรึกษารัฐมนตรีว่าการกระทรวงอุตสาหกรรม (สุริยะ จึงรุ่งเรืองกิจ)
ในปี 2566 เขาได้เข้าร่วมงานกับพรรคเพื่อไทย แต่ในระยะแรกเขาถูกกระแสต่อต้านจากกลุ่มผู้สนับสนนพรรคเพื่อไทยบางส่วน จนเขาต้องออกมาแถลงขอโทษทักษิณ ชินวัตร และขอพิสูจน์ตัวเอง ในที่สุดเขาได้ลงสมัครรับเลือกตั้ง ส.ส.ชลบุรี ในสังกัดพรรคเพื่อไทย ในการเลือกตั้ง พ.ศ. 2566
วัดแก้วพิทักษ์เจริญธรรม
วัดแก้วพิทักษ์เจริญธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงประเวศ เขตประเวศ กรุงเทพมหานคร ที่ดินตั้งวัดมีเนื้อที่ 6 ไร่ 91 ตารางวา
เดิมพื้นที่วัดแก้วพิทักษ์เจริญธรรมเป็นที่ดินของบิดามารดาของนายพิน กลิ่นชื่น แต่ได้ขายไปตั้งแต่นายพินยังเป็นเด็ก ภายหลังเมื่อนายพินได้ประกอบอาชีพเป็นหลักเป็นฐานมั่นคงแล้วได้ซื้อกลับคืนและถวายเพื่อดำเนินการสร้างวัด โดยได้รับอนุญาตให้สร้างวัดเมื่อวันที่ 12 พฤษภาคม พ.ศ. 2518 กระทรวงศึกษาธิการได้ประกาศตั้งเป็นวัดเมื่อวันที่ 3 กันยายน พ.ศ. 2519 และได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523 เขตวิสุงคามสีมากว้าง 16 เมตร ยาว 33 เมตร ชื่อของวัดตั้งเพื่อเป็นเกียรติอนุสรณ์แก่ตระกูลผู้สร้างวัด กล่าวคือ มีมารดาชื่อว่า "แก้ว" บิดาชื่อว่า "พิทักษ์" ภรรยาชื่อว่า "เจริญ" และเติมคำว่า "ธรรม" ให้สละสลวย รวมกันเป็น "วัดแก้วพิทักษ์เจริญธรรม" ชาวบ้านนิยมเรียกวัดนี้สั้น ๆ ว่า วัดแก้ว ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2519
บริเวณที่ตั้งวัดเป็นที่ราบลุ่ม แต่เดิมเป็นร่องสวนแวดล้อมด้วยลำคลอง ลำรางสวน และที่ดินจัดสรร อาคารเสนาสนะสำคัญได้แก่ อุโบสถ กว้าง 8 เมตร ยาว 24 เมตร สร้างเมื่อ พ.ศ. 2520 กุฏิสงฆ์ จำนวน 10 หลัง เป็นอาคารทรงไทย 2 ชั้น และศาลาการเปรียญ 2 ชั้น สร้างเมื่อ พ.ศ. 2517
กฤษกร กนกธร
กฤษกร กนกธร ชื่อเดิม วุฒิภัทร โอภาสตระกูล ชื่อเล่น ตงตง (เกิดวันที่ 27 กันยายน พ.ศ. 2538) ปัจจุบันอยู่ในสังกัด เดอะ วัน เอ็นเตอร์ไพรส์ เริ่มเข้าสู่วงการบันเทิงจากการเข้าร่วมประกวดรายการ เดอะสตาร์ ค้นฟ้าคว้าดาว ปี 12 โดยเข้ารอบเป็น 8 คนสุดท้าย ตกรอบเป็นคนแรกของซีซั่น แต่ด้วยออร่าความหล่อและฝีมือการแสดงของเขา ทำให้หลังจากนั้นก็ได้มีผลงานถ่ายแบบ โฆษณา และเล่นมิวสิกวิดีโอต่าง ๆ มากมาย จนโด่งดัง
ประวัติ
กฤษกร กนกธร (ชื่อเล่น : ตงตง) เกิดเมื่อวันที่ 27 กันยายน พ.ศ. 2538 ตงตงจบการศึกษาชั้นมัธยมศึกษา จากโรงเรียนสาธิตมหาวิทยาลัยมหาสารคาม​ จบการศึกษาระดับปริญญาตรี ภาควิชาวิทยุโทรทัศน์กระจายเสียง คณะนิเทศศาสตร์ มหาวิทยาลัยกรุงเทพ สำหรับงานอดิเรกของตงตง คือการเล่นฟุตบอล โดยมีสุกฤษฎิ์ วิเศษแก้ว เป็นต้นแบบของเขา
เจอา
คิม ฮโย-จิน (18 กันยายน 2524 – ) หรือชื่อในการแสดงว่า เจอา เป็นนักร้อง ชาวเกาหลีใต้ รู้จักำในสถานะหัวหน้าวงบราวน์อายด์เกิลส์  As a solo artist, she has contributed numerous songs to various soundtracks.
ประวัติ
เจอา เกิดวันที่ 18 กันยายน 2524 ที่โซล ประเทศเกาหลีใต้ ก่อนที่เจอาเปิดตัวเป็น Brown Eyed Girls เจอาเคยเป็นสมาชิกของวง OST group 3point  แต่เจอาใช้ชื่อ คิม ฮโย-จิน(ชื่อเกิด)ของเธอนั่นเอง เจอาเป็นคนสุดท้ายที่ปล่อยอัลบั้มเดียว
ชีวิตส่วนตัว
ต้นสังกัดของเธอได้ออกมาบอกว่า เจอา เธอได้ออกเดทกับโปรดิวเซอร์ กับค่าย YG Entertainment ชื่อว่า Choi Pil Kang (also known as PK) มาเป็นเวลาสามปีแล้ว  และได้รับการยืนยันจากทวิตเตอร์ของเธอเองด้วย
อ้างอิง
1981
ซานโลเรนโซเดอัลมาโกร
ซานโลเรนโซเดอัลมาโกร (San Lorenzo de Almagro) หรือที่รู้จักกันในชื่อ ซานโลเรนโซ เป็นสโมสรฟุตบอลในอาร์เจนตินา ก่อตั้งขึ้นในปี ค.ศ. 1908 ที่ตั้งของสโมสรอยู่ในกรุงบัวโนสไอเรส เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือริเบร์เปลต, โบกายูนิออร์ส, อินเดเปนดิเอนเต และราซิน)
วัดพุทธาราม (ประเทศฟินแลนด์)
วัดพุทธาราม ฟินแลนด์ เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศฟินแลนด์ ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา
ที่ตั้ง
วัดพุทธาราม (Watbuddharama Finland) วัดไทยในประเทศฟินแลนด์ ตั้งอยู่ที่ เลขที่ 25 อัลโลคนตี้ นูมิจาวิ ฟินแลนด์ 05450 [Aallokontie 25 05450 Nurmijärvi]
วัดพุทธารามเป็นวัดในพระพุทธศาสนา ตั้งอยู่ที่เมืองนูรวียารวี (Nurmijärvi) อยู่ห่างจากเมืองหลวง กรุงเฮลซิงกิ (Helsinki) ประมาณ 50 กิโลเมตร อยู่ในชนบทที่สงบ ใกล้ถนนหมายเลข 45 ระหว่างเมือง ฮือวินกา (Hyvinkää) และ วันตา (Vantaa)
วัดแห่งนี้เปิดรับสำหรับทุกคน ทั้งชาวไทยพุทธ ที่อยู่ที่ฟินแลนด์ หรือ ชาวพุทธจากชาติอื่นๆ และรวมถึงผู้ที่ไม่ได้นับถือพระพุทธศาสนา ชาวฟินแลนด์ หรือชาวต่างชาติ สามารถมาเยี่ยมชม หรือสนทนาธรรมได้
เมื่อวันที่ 17 สิงหาคม พ.ศ.2560 วัดเริ่มการก่อสร้างศาลาหลังใหม่ โดยบริษัทฮองก้า (Honka) ศาลาเป็นไม้ทั้งหลัง มีขนาด 13×31 เมตร มีพื้นที่ใช้สอยภายในรวม 400 ตารางเมตร และสามารถจุคนได้ประมาณ 250 คน ใช้งบประมาณในการก่อสร้างประมาณ 1.1 ล้านยูโร
ศาลาแห่งนี้ได้เปิดใช้งานครั้งแรกในช่วงเดือนเมษายน ปี พ.ศ.2562 สำหรับงานสงกรานต์ ปีใหม่ไทย
ชุมชนชาวไทยมีจำนวนมากในประเทศฟินแลนด์ ประมาณ 10000 คน แต่วัดมีจำนวนสมาชิก 2000 คน จากทุกสัญชาติ
ชาวพุทธสามารถมาสวดมนต์และทำสมาธิ โดยมาพักอยู่ที่วัดหลายๆวันได้ ที่วัดมีที่นอน ครัว ห้องสุขาห้องอาบน้ำ ทุกอย่าง อำนวยความสะดวก สำหรับผู้ที่มาปฏิบัติธรรม
พระมหานวล ชำนาญรัมย์ เจ้าอาวาสวัด และคุณปรานอม เฮโนเนน ประธานสมาคมชาวพุทธฟิน-ไทยในฟินแลนด์
ประเทศวานูวาตูในโอลิมปิกฤดูร้อน 2012
ประเทศวานูวาตู เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ประเภทหญิง
== ยูโด ==
== เทเบิลเทนนิส ==
สัตว์มหัศจรรย์และถิ่นที่อยู่
สัตว์มหัศจรรย์และถิ่นที่อยู่ (Fantastic Beasts and Where to Find Them) เป็นหนังสือชุดพิเศษในชุดแฮร์รี่ พอตเตอร์ ที่เขียนโดยเจ. เค. โรว์ลิ่ง ซึ่งเขียนมอบให้แก่การกุศล โดยสมมติว่าหนังสือเล่มนี้เป็นสมบัติของแฮร์รี่ พอตเตอร์ ในหนังสือเล่มนี้เป็นของโรงเรียนฮอกวอตส์ที่นักเรียนปีหนึ่งทุกคนต้องซื้อ มีชื่อสัตว์เรียงลำดับตัวอักษร A ถึง Z ที่มีชีวิตอยู่ และยังแยกประเภทความดุร้ายไว้ด้วย รวมถึงบอกเล่าความเป็นมาอย่างละเอียดของสัตว์วิเศษหลายชนิด ไม่ว่าจะเป็น บาสิลิสก์ ฮิปโปกริฟฟ์ เซนเทอร์ ยูนิคอร์น กัปปะ พิกซี่ มนุษย์หมาป่า เป็นต้น รายได้ของหนังสือเล่มนี้ได้ถูกมอบให้แก่การกุศล
เนื้อเรื่องย่อ
หนังสือ สัตว์มหัศจรรย์และถิ่นที่อยู่ ในโลกพ่อมดมีอยู่แทบทุกครัวเรือนของพ่อมดแม่มดทั่วประเทศ เพราะอธิบายเรื่องต่าง ๆ ไว้ เช่น ตัวควินทาเพ็ดอาศัยอยู่ที่ไหน ตัวพัฟสไกน์กินอะไรเป็นอาหาร และทำไมจึงไม่ควรเอานมทิ้งไว้นอกบ้านให้เจ้าคนาร์ล
สัตว์มหัศจรรย์และถิ่นที่อยู่ ได้ตีพิมพ์แล้วหลายครั้งโดยเล่มนี้เป็นการพิมพ์พิเศษครั้งที่ 52 ในอดีตมีการจัดตั้งกองออกระเบียบสัตว์และพยายามให้นิยามความหมายของคำว่าสัตว์กับสิ่งมีชีวิตขั้นสูง เรื่องการจัดลำดับนี้ได้มีข้อโต้เถียงกันมาหลายศตวรรษแล้วว่าควรจะจัดสัตว์ตัวไหนเป็นประเภทสัตว์และสิ่งมีชีวิตขั้นสูง คำนิยามของสิ่งมีชีวิตขั้นสูงหมายถึงสัตว์วิเศษที่สามารถเข้าใจถึงสิทธิของมันและรับรู้กฎหมายต่าง ๆ ของพ่อมดแม่มด และมีสิทธิเสียงในรัฐบาลของโลกเวทมนตร์ ส่วนสัตว์ได้มีการโต้เถียงกันมามากว่าควรมีนิยามว่าอย่างไร ในศตวรรษที่ 14 ได้มีการตัดสินว่าสมาชิกผู้วิเศษที่เดินสองเท้าเป็นสิ่งมีชีวิตขั้นสูงหมด นอกนั้นเป็นสัตว์ เพื่อมิตรภาพจึงได้มีการเรียกสิ่งมีชีวิตขั้นสูงทั้งหมดมาชุมนุมกัน เพื่อจะได้สรุปข้อบัญญัติในกฎหมายแบบใหม่ แต่ก็ต้องพบปัญหาเมื่อก็อบลินนำสิ่งมีชีวิตสองขาทั้งหมดมาประชุมร่วมกัน และทำให้เกิดปัญหาอย่างมากเมื่อสิ่งมีชีวิตทั้งหมดทำลายข้าวของจนไม่มีชิ้นดี
หนังสือเล่มนี้เปรียบเสมือนคู่มือและแบบเรียนที่ให้ข้อมูลเกี่ยวกับสัตว์วิเศษแต่ละตัวบนโลกเวทมนตร์ รวมถึงวิธีรับมือกับพวกมันอีกด้วย นอกจากนี้ภายในหนังสือโรว์ลิ่งได้มีการสร้างความเสมือนจริงด้วยการให้มีลายมือของแฮร์รี่ พอตเตอร์และรอน วีสลีย์เขียนและวาดรูปเล่นอยู่ตลอดเล่มอีกด้วย
การดัดแปลงเป็นภาพยนตร์
ในวันที่ 12 กันยายน พ.ศ. 2556 วอร์เนอร์บราเธอร์สได้ออกแถลงข่าวว่า หนังสือ สัตว์มหัศจรรย์และถิ่นที่อยู่ จะได้รับการดัดแปลงสู่รูปแบบภาพยนตร์ในลักษณะเป็นภาพยนตร์ชุด โดยมีวอร์เนอร์บราเธอร์สเป็นผู้ผลิตและออกจำหน่าย อีกทั้งเจ. เค. โรว์ลิ่ง ผู้เขียนหนังสือเล่มนี้จะเป็นคนเขียนบทเองอีกด้วย ซึ่งเหตุผลที่โรว์ลิ่งอนุมัติก็เนื่องจากเธอมีความสัมพันธ์ที่ดีกับวอร์เนอร์บราเธอร์ส และอยากจะเขียนเรื่องราวของ นิวท์ สคามันเดอร์ ตัวละครในหนังสือให้แฟน ๆ ได้รู้จัก โดยเรื่องราวทั้งหมดจะเกิดขึ้นที่นครนิวยอร์ก ช่วงทศวรรษ 1920 ภายหลังมีการยืนยันเพิ่มเติมว่า เดวิด เฮย์แมน ผู้อำนวยการสร้างภาพยนตร์ชุดแฮร์รี่ พอตเตอร์ทั้ง 8 ภาค จะกลับมาทำหน้าที่เดิมในภาพยนตร์ชุดนี้อีกครั้ง
มีเทนคลาเทรต
มีเทนคลาเทรต(Methane Clathrate) หรืออีกชื่อหนึ่งคือ มีเทนไฮเดรต (Methane Hydrate) เป็นสารที่ประกอบด้วยมีเทนในรูปผลึกโครงสร้างคล้ายน้ำแข็งแห้ง บางทีเราจะเรียกว่า น้ำแข็งไฟ ครั้งแรกถูกพบเกิดอยู่ภายนอกระบบสุริยะ ต่อมามีการค้นพบมีเทนคลาเทรต สะสมกับตะกอนที่อยู่ที่พื้นมหาสมุทรลึก
มีเทนคลาเทรต พบทั้งในตะกอนทะเลลึกหรือพบทั้งเป็นหินโผล่ขนาดใหญ่ที่พื้นทะเล เกิดจากการสะสมตัวของแก๊สที่ขึ้นมาจากบริเวณแนวรอยเลื่อนมีพลัง และจะตกผลึกเมื่อสัมผัสกับกระแสน้ำเย็น นอกจากนี้ยังพบมีเทนคลาเทรตในบริเวณแกนน้ำแข็งของขั้วโลกใต้อีกด้วย เราได้ศึกษาอายุและสรุปได้ว่าเมื่อแปดแสนปีก่อนในชั้นบรรยากาศของโลกเต็มไปด้วยมีเทนคลาเทรต
มีเทนคลาเทรตจะเสถียรที่อุณหภูมิประมาณ 0 องศาเซลเซียสและมีความดันสูงมาก อย่างไรก็ตามบางครั้งก็พบเสถียรได้ถึง 18 องศาเซลเซียส ทั้งนี้ขึ้นอยู่กับองค์ประกอบของมีเทนในโครงผลึกน้ำนั้น โดยทั่วไปแล้วจะพบมีเทนคลาเทรตอยู่ 1 mole ในน้ำ 5.75 moles และปริมาณ 1ลิตรของมีเทนคลาเทรตจะมีปริมาณมีเทนในรูปแก๊สอยู่ถึง 168 ลิตร